ইউরোপে মুহাম্মাদ: পশ্চিমা মিথ তৈরির হাজার বছর

ইউরোপে মুহাম্মদ: পশ্চিমা মিথ তৈরির হাজার বছর হল ইরানি লেখক এবং প্রভাষক মিনো রিভস রচিত মুহাম্মাদের একটি জীবনী, যা ২০০০ সালে প্রকাশিত হয়েছিল। বইটি জেরাল্ড আর. ম্যাকডারমট, এরিক জিওফ্রয় এবং নাবিল মাতার দ্বারা পর্যালোচনা করা হয়েছে। বইটি দেখায় কীভাবে রাজনৈতিক, ধর্মীয় ও সাংস্কৃতিক স্বার্থের কারণে এই মিথগুলো সময়ের সাথে পরিবর্তিত হয়েছে। বইটি ইউরোপের মুসলিম ও কিছু অমুসলিমদের মধ্যেও ব্যাপক জনপ্রিয়তা লাভ করেছিলো।

 সারসংক্ষেপ 
এই বইটিতে শুধু মুহাম্মদের জীবন নয়, বরং পশ্চিমা ও ইসলামী বিশ্বের মধ্যকার সম্পর্ক ও দ্বন্দ্ব নিয়ে আলোচনা করা হয়েছে। এতে পশ্চিমা মানসিকতার মুসলিম মনস্তত্ত্বের ওপর প্রভাব নিয়েও আলোকপাত করা হয়েছে এবং আজকের সময়ে অনেক আধুনিক মুসলিমের পশ্চিমা বিশ্বের প্রতি বৈচিত্র্যময় দৃষ্টিভঙ্গি ব্যাখ্যা করার চেষ্টা করা হয়েছে।

 বিষয়বস্তু 
বইটির মূল বিষয়বস্তু হলো: মুহাম্মাদের জীবনী নিয়ে ইউরোপে প্রাচীন মধ্যযুগ থেকে শুরু করে আধুনিক সময় পর্যন্ত নানা ভুল ধারণা ও বিকৃত চিত্র উপস্থাপন করা হয়েছে, সেগুলোর বিরোধিতা করা। পশ্চিমা সাহিত্যে ও চিত্রকলায় মুহাম্মাদকে প্রায়ই নেতিবাচক দৃষ্টিকোণ থেকে উপস্থাপন করা হয়েছে, এই বইতে সেগুলো কিভাবে করা হয়েছে, সেটা দেখানো হয়েছে। বইটি দেখায় কীভাবে রাজনৈতিক, ধর্মীয় ও সাংস্কৃতিক স্বার্থের কারণে এই মিথগুলো সময়ের সাথে পরিবর্তিত হয়েছে। ইসলামফোবিয়ার ঐতিহাসিক প্রেক্ষাপটও এতে বিশদভাবে ব্যাখ্যা করা হয়েছে, যা আজকের দিনের পশ্চিমা ইসলামী সম্পর্কের পেছনের গভীর ইতিহাস বোঝাতে সাহায্য করে।

 তথ্যসূত্র 

বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
বিষয়শ্রেণী:২০০০-এর অ-কল্পকাহিনী বই
বিষয়শ্রেণী:নিউ ইয়র্ক ইউনিভার্সিটি প্রেসের বই
বিষয়শ্রেণী:ইংরেজি ভাষার অ-কল্পকাহিনী বই
বিষয়শ্রেণী:২০০০-এ মার্কিন যুক্তরাষ্ট্রে প্রতিষ্ঠিত